Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 522/14/7701	Bardejov, 22.9.2014
EEČ : 2-54-105-2014

U Z N E S E N I E

Trestná vec:	obvinený XXXXX 
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 17.07.2014 v čase o 04.30 hod. prišiel na neoplotený pozemok rodinného domu č. XXXXX ktorý sa nachádza v obci XXXXX, okr. Bardejov, kde pristúpil k zatvoreným, ale neuzamknutým dverám nachádzajúcich sa v zadnej časti rodinného domu, slúžiacich ako zadný vchod, ktoré si otvoril a neoprávnene a bez súhlasu majiteľa rodinného domu vošiel dnu, kde  prišiel do miestnosti slúžiacej ako obývacia izba spojená s kuchyňou, ktoré sa nachádzajú v pivničných priestoroch rodinného domu, následne si sadol na taburetku, ktorá sa nachádzala v miestnosti, kde sa začal prihovárať k poškodenému XXXXX, nar. XXXXX bytom XXXXX, okr. Bardejov, ktorý tam spal na gauči, po čom sa XXXXX prebudil  a v šere miestnosti sa spýtal obv. XXXXX, kto je tam na čo obv. XXXXX sa postavil a so slovami „ja Ti dám kto tu je“ fyzicky napadol XXXXX a to tak, že ho rukami udieral po hlave, pričom mu nespôsobil také zranenie, ktoré by si vyžiadalo lekárske ošetrenie,

lebo obvinený nebol v čase činu pre nepríčetnosť trestne zodpovedný

Odôvodnenie:
Dňa 17.07.2014 bolo povereným príslušníkom PZ Obvodného oddelenia PZ v Bardejove pod ČVS: XXXXX začaté trestné stíhanie podľa § 199 ods. 1 tr. zákona a zároveň v zmysle ustanovenia § 206 ods. 1/ Trestného poriadku vznesené obvinenie XXXXX, narodenému XXXXX v Beloveži, okr. Bardejov, trvale bytom XXXXX, okr. Bardejov,  za prečin porušovanie domovej slobody podľa § 194 ods. 1 Trestného zákona.

Vzhľadom k duševnému stavu obvineného, boli do konania pribratí znalci z odboru zdravotníctvo, odvetvie psychiatria, za účelom vyšetrenia duševného stavu obvineného. 
	     Na základe vypracovaného znaleckého posudku číslo 62/2014 M-Mo, ktorý vypracovali znalci z odvetvia psychiatria XXXXX a XXXXX, obvinený XXXXX trpí závažnou duševnou poruchou - Bludovou poruchou, ktorá má chronický priebeh, teda nie je len prechodného rázu. XXXXX v čase spáchania prečinu mal vymiznuté rozpoznávacie a aj ovládacie schopnosti. Nechápal nebezpečnosť svojho konania pre spoločnosť.
  		
Podľa § 23 Tr. zák. kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

	Podľa § 215 ods. 1 písm. e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

Dokazovaním vykonaným v priebehu prípravného konania bolo preukázané, že skutok, pre ktorý bolo vedené trestné stíhanie sa stal, tento vykazuje znaky trestného činu a dopustil sa ho obv. XXXXX. Zo záverov znaleckého posudku, vypracovaného znalcami z odboru zdravotníctvo a farmácia, odvetvie psychiatria vyplynul, jednoznačný záver, že obv. XXXXX  v čase spáchania skutku nebol schopný rozpoznať nebezpečnosť svojho konania pre spoločnosť a svoje konanie nemohol ovládať, nakoľko jeho rozpoznávacie a ovládacie schopnosti boli vymiznuté, z čoho je možné vyvodiť záver, že obvinený pre duševnú poruchu v čase spáchania činu inak trestného, nemohol rozpoznať jeho protiprávnosť alebo ovládať svoje konanie, a teda nie je za tento čin trestne zodpovedný.

	Vzhľadom k vyššie uvedeným skutočnostiam, bolo potrebné rozhodnúť tak ako je to uvedené vo výrokovej časti tohto uznesenia a trestné stíhanie voči obv. XXXXX podľa   § 215 ods. 1 písm. e/ Trestného poriadku zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor